SIRI บวก 3% โบรกชี้กำไร Q4 นิวไฮแตะ 1.42 พันล้าน โต 314% เคาะเป้า 2 บ.
SIRI บวก 3% โบรกชี้กำไรไตรมาส 4/65 นิวไฮแตะ 1.42 พันล้านบาท เติบโต 314% จากช่วงเดียวของปีก่อน ลุ้นกำไรปี 66 ทะลุ 4 พันล้านบาท ทำนิวไฮต่อเนื่อง แนะนำ “ซื้อ” ราคาเป้าหมาย 2 บาท 
SIRI บวก 3% โบรกชี้กำไรไตรมาส 4/65 นิวไฮแตะ 1.42 พันล้านบาท เติบโต 314% จากช่วงเดียวของปีก่อน ลุ้นกำไรปี 66 ทะลุ 4 พันล้านบาท ทำนิวไฮต่อเนื่อง แนะนำ “ซื้อ” ราคาเป้าหมาย 2 บาท
30 ม.ค. 2566

ผู้สื่อข่าวรายงานว่า วันนี้ (30 ม.ค. 66) ราคาหุ้น บริษัท แสนสิริ จำกัด (มหาชน) หรือ SIRI ล่าสุด ณ เวลา 10:46 น. อยู่ที่ระดับ 1.80 บาท บวก 0.05 บาท หรือ 2.86% สูงสุดที่ระดับ 1.81 บาท ต่ำสุดที่ระดับ 1.75 บาท ด้วยมูลค่าการซื้อขาย 308.81 ล้านบาท

บริษัทหลักทรัพย์ ทรีนีตี้ จำกัด ระบุว่า คาดกำไรสุทธิไตรมาส 4/65 อยู่ที่ 1.42 พันล้านบาท ปรับตัวสูงขึ้น 12% เมื่อเทียบกับไตรมาสก่อนหน้า และเพิ่มขึ้น 314% เมื่อเทียบกับงวดเดียวกันของปีก่อน
นอกจากนี้มีการคาดกำไรสุทธิปี 65 อยู่ที่ 3.91 พันล้านบาท และในปี 66 กำไรสุทธิอยู่ที่ 4.0 พันล้านบาท โดยจะทำระดับ New High ต่อเนื่อง จากยอดขายโครงการแนวราบระดับ High End ที่สามารถทำ Take Up Rate ได้สูงกว่าในอดีต
สำหรับคำแนะนำ “ซื้อ” ที่ราคาเป้าหมาย 2 บาท ทั้งนี้ยังคงเป็นการอิงผลประกอบการปี 65 และค่าเฉลี่ย P/E ที่ 8 เท่า